CELEX: 62016CN0580
Language: hr
Date: 2016-11-17 00:00:00
Title: Predmet C-580/16: Zahtjev za prethodnu odluku koji je 17. studenoga 2016. uputio Verwaltungsgerichtshof (Austrija) – Firma Hans Bühler KG

13.3.2017   
            
            
               HR
            
            
               Službeni list Europske unije
            
            
               C 78/8
            
         Zahtjev za prethodnu odluku koji je 17. studenoga 2016. uputio Verwaltungsgerichtshof (Austrija) – Firma Hans Bühler KG
   (Predmet C-580/16)
   (2017/C 078/12)
   Jezik postupka: njemački
   
      Sud koji je uputio zahtjev
   
   Verwaltungsgerichtshof
   
      Stranke glavnog postupka
   
   
      Podnositelj revizije: Firma Hans Bühler KG
   
      Prethodna pitanja
   
   
               1.
            
            
               Treba li članak 141. točku (c) Direktive 2006/112 (1), što je odredba o kojoj u skladu s člankom 42. (u vezi s člankom 197.) Direktive 2006/112 ovisi neprimjena članka 41. stavka 1. Direktive 2006/112, tumačiti na način da ondje navedena pretpostavka nije ispunjena ako porezni obveznik ima sjedište i identificiran je za potrebe PDV-a u onoj državi članici iz koje se roba otprema ili prevozi, uključujući ako se taj porezni obveznik za predmetno stjecanje unutar Zajednice koristi identifikacijskim brojem za PDV neke druge države članice?
            
         
               2.
            
            
               Treba li članke 42. i 265. u vezi s člankom 263. Direktive 2006/112 tumačiti na način da neprimjenu članka 41. stavka 1. Direktive 2006/112 uzrokuje samo pravodobno podnošenje rekapitulacijskog izvješća?
            
         
      (1)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, str. 1.) (SL, posebno izdanje na hrvatskom jeziku, poglavlje 9., svezak 1., str. 120.)